6. december 2018

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

 **1. Konto 64.16.03: Jeg vil gerne have en oversigt over de olieselskaber (konto 64.16.03), der er i besiddelse af en licens siden 2009 til i dag.**

**2. I den forbindelse vil jeg gerne have oplyst, i hvilket omfang disse selskaber har opfyldt deres forpligtelser, som disse er beskrevet i lovgivningen?**

**3. I forlængelse af spørgsmål 2? Hvor mange ubenyttede midler henstår, som efterfølgende automatisk tilgår Departementet for Erhverv?**

**4. Vedrørende de midler, som tilgår Departementet for Erhverv, er der oplistet en række emner, som midlerne kan anvendes til, blandt andet ”kapacitetsopbyggende tiltag”. Naalakkersuisut bedes fremkomme med en udtømmende beskrivelse af, hvad disse to ord dækker over?

5. Kan Naalakkersuisut oplyse andet af interesse for sagen?**(Medlem af Inatsisartut Randi Vestergaard Evaldsen, Demokraterne)

**Begrundelse**

Budgetlovens kapitel 9 stk. 2 er meget klar. Her kan man læse følgende:

”Finanslovsforslaget rummer alle landskassens udgifter og indtægter i finansåret”.

Med andre ord: Alle indtægter bør fremgå i en finanslov. Det er desværre ikke fuldt ud tilfældet med konto 64.16.03, hvor der står ”0 kroner”. Efter Demokraternes mening er det ikke tilfredsstillende, og derfor er det relevant at få oplyst, hvor mange indtægter der er tilført kontoen – og hvad der forventes i år 2019. Dernæst er det relevant at få oplyst, hvad midlerne kan anvendes til.

Jeg ser på den baggrund frem til at modtage svar på mine spørgsmål i løbet af 10 arbejdsdage.